Thievery Corporation
Thievery Corporation — ელექტრონული დუეტი ვაშინგტონიდან, კოლუმბიის ოლქი. მისი წევრები არიან რობ გარზა და ერიკ ჰილდონი. მათი მუსიკის სტილი მერყეობს დაბს, ასიდ-ჯაზს, ინდურ კლასიკურ და ბრაზილიურს შორის ლაუნჯის ესთეტიკით. 1996 წელს დუეტმა გამოსცა პირველი ალბომი Sounds from the Thievery Hi-Fi, 2000 წელს – მეორე, The Mirror Conspiracy, ხოლო 2002 წელს – მესამე, The Richest Man in Babylon. ჯგუფის კომპოზიციებში გამოყენებული ტექსტების ენა მრავალფეროვანია და ინგლისურს, ესპანურს, ფრანგულს, სპარსულს, პორტუგალიურს, რუმინულსა და ჰინდის მოიცავს. მათში ჯგუფის გლობალური აქცენტი და თანამშრომლობაზე დამყარებული სტრუქტურა ისახება.